กสทช. ตั้งศูนย์ประชาสัมพันธ์ในสุวรรณภูมิ สอนปิดเน็ต แก้ปัญหาค่าบริการโรมมิ่งสูงผิดปกติ
กสทช. ตั้งศูนย์ประชาสัมพันธ์ข้อมูลข่าวสาร ในท่าอากาศยานสุวรรณภูมิ ให้ข้อมูลป้องกันปัญหาค่าบริการโรมมิ่งสูงผิดปกติ5 มี.ค.2557 สำนักงาน กสทช. เปิดศูนย์ประชาสัมพันธ์ข้อมูลข่าวสารของสำนักงาน กสทช. ณ บริเวณประตูทางเข้า – ออก หมายเลข 6 ส่วนผู้โดยสารขาออกระหว่างประเทศ ชั้น 4 ท่าอากาศยานสุวรรณภูมิ เพื่อประชาสัมพันธ์ และสร้างการรับรู้เรื่องการใช้อินเทอร์เน็ตอย่างถูกวิธี รวมถึงเป็นการให้ความรู้ สร้างความเข้าใจในเรื่องของการระมัดระวัง และเรื่องการใช้งานอุปกรณ์สมาร์ทโฟน รวมถึงวิธีการปิดบริการข้อมูลผ่านอินเทอร์เน็ตแก่ประชาชนผู้ใช้บริการ เพื่อแก้ไขปัญหากรณีมีผู้ใช้บริการถูกเรียกเก็บค่าบริการ จากการนำโทรศัพท์เคลื่อนที่สมาร์ทโฟนไปใช้งานต่างประเทศในอัตราที่สูงมากก่อนหน้านี้ สำนักงาน กสทช. จับมือผู้ประกอบการโทรศัพท์เคลื่อนที่ทุกรายกำหนดให้ใช้เลขหมาย และวิธีการเดียวกันในการปิดบริการดาต้า ด้วยการกด *106# แล้วกดโทรออก โดยไม่มีค่าใช้จ่ายนอกจากนี้ สำนักงาน กสทช. ระบุว่า หากผู้ใช้บริการพบปัญหาอัตราค่าบริการสูงผิดปกติ สามารถร้องเรียนมาได้ที่ศูนย์รับเรื่องร้องเรียน สำนักงาน กสทช. หมายเลขโทรศัพท์ 1200
กสทช. ตั้งศูนย์ประชาสัมพันธ์ข้อมูลข่าวสาร ในท่าอากาศยานสุวรรณภูมิ ให้ข้อมูลป้องกันปัญหาค่าบริการโรมมิ่งสูงผิดปกติ 5 มี.ค.2557 สำนักงาน กสทช.
กสทช.,บริการโรมมิ่ง,สำนักงาน กสทช.,เดินทางต่างประเทศ